tomron87/hebrew-wikipedia-sentences-corpus huggingface dataset:
במצעד הסינגלים הבריטי, השיר הגיע עד כה לשיא במקום ה-18, והפך ללהיט הראשון של רואן בטופ 40 במצעד.
"Goodbye" הוא סינגל של איימנבק וגודבויז, שיצא ב-18 בדצמבר 2020 בהוצאת חברת התקליטים טטה רקורדס.
הווידאו קליפ, שבוים על ידי צ'ארלי רובינס, נצפה למעלה מ-10 מיליון פעמים ביוטיוב.
כמו כן, השיר הושמע למעלה מ-199 מיליון פעמים בספוטיפיי.
"Goodbye" הוא שיר של הזמרת-יוצרת האמריקאית סברינה קרפנטר.
הוא משמש כרצועה האחרונה, השתים-עשרה, באלבום האולפן השביעי שלה, Man's Best Friend (2025).
"Goodbye" היא בלדה המסכמת את נושאי האלבום, ועוסקת בפרידה, סגירת מעגל או הקלה שמגיעה לאחר סיום מערכת יחסים מורכבת.
"Goodbye" היא הרצועה הסוגרת באלבום.
מבחינת הסגנון המוזיקלי, השיר הוא רצועת פופ המושפעת באופן בולט ממוזיקת הפופ והדיסקו של שנות ה-70 וה-80, ומהווה מחווה מובהקת ללהקה השוודית אבבא.
מבקרים תיארו את השיר כ"טריטוריית ABBA Gold מלאה" של קרפנטר וטענו כי הוא "לווה ללא בושה מאבבא במיטב הקיטש שלהם", כולל "מתיקות מנוגנת בפריטה וצעקות 'אה-הא!' מנצחות".
ההפקה המוזיקלית של השיר, שנוצרה על ידי קרפנטר וג'ק אנטונוף, נתפסת כצפופה ומרובת שכבות.
היא כוללת תזמור עשיר ומפורט: במהלך הקליימקס, השיר מכיל עיבוד לטיני משולב של מיתרים, סקסופון וחצוצרה, וכן צלילים של פסנתר "הונקי-טונק" ופעמונים.
ההפקה משלבת שכבות קוליות ו"מלודיות דוהרות", והשיר עושה שימוש לרגע ברעש תזמורתי אטונאלי ובצלילי קרנות שהזכירו לאחד המבקרים את האלבום Magical Mystery Tour של הביטלס.
לקראת סופו, השיר מכיל גם קטע אינסטרומנטלי קטן, המתואר כ"פוסט-אקזוטי".
מבחינה לירית, השיר בולט בכך שהוא "מפיל לחלוטין את האירוניה וההומור" שאפיינו את רוב האלבום, ומספק סיום גולמי ומרוקן.
הוא תואר כ"נשיקת פרידה רב לשונית" ו"פצצת חנק כועסת, אם כי עליזה".
קרפנטר נפרדת בדמות אליה פונה השיר בשפות שונות.
הנושא המרכזי בשיר הוא תחושת תשישות וריקנות לאחר סיום מערכת יחסים סוערת, המתוארת בסופו כהדלקת אורות המסיבה לאחר שנגמרה.
הקבלה הביקורתית לשיר "Goodbye" הייתה מעורבת ומקוטבת, בעיקר סביב השאלה האם הצליחה ההפקה לממש את הפוטנציאל הגלום בהשראת אבבא.
מבקרים אחדים ראו ב"Goodbye", לצד "My Man on Willpower", אחד משני הקטעים הטובים ביותר באלבום.
הוא נתפס כסיום ראוי, "פאנצ'י וחותך", וכדוגמה ל"מופע" של יכולות ההפקה של קרפנטר ואנטונוף.
הרעיון הלירי לסגת מההומור לטובת סיום רגשי וגולמי זכה גם הוא להערכה.
מרבית הביקורת השלילית כוונה לביצוע המוזיקלי של השיר, שלא הצליח, לדעת המבקרים, לעמוד בסטנדרט הגבוה של אבבא אליו שאף.
השיר תואר כ"חיקוי אבבא עצוב" וכבעל אינסטרומנטל "מושתק ועצוב", בניגוד לאנרגיה המוגזמת של הלהקה השוודית.
מבקרים רבים חשו כי ההפקה של קרפנטר והצוות שלה "לא הצליחה להביא את השכבות, המרחב והפאר" הדרושים כדי להגיע לדרמה האפית של אבבא.
ההצגה הכוללת של השיר נתפסה כ"שטוחה ויבשה מאוד", מה שהצביע על פוטנציאל שהרגיש מואץ ו"הגיע רק עד לנקודה שבה הרגיש מספיק טוב".
לסיכום, נטען כי למרות שהשיר קליט, הוא "אינו מגיע לרמת ההצלחה של "Espresso" או "Nonsense"".
Goodbye and Hello הוא האלבום השני של הזמר טים באקלי, אשר יצא ב-1967.
אלבום זה נחשב מהפכני בשביל באקלי.
הוא הוקלט זמן קצר לאחר יציאתו של האלבום Sgt.
Pepper's Lonely Hearts Club Band של הביטלס, והשפעתו על באקלי ניכרת בו.
הסגנון המוזיקלי שונה מאלבומו הראשון (Tim Buckley), בכך שיש נטייה גדולה לכיוון הרוק הפסיכדלי, בהתאם להשפעה של Sgt.
Pepper's והאווירה הכללית במוזיקה של שנות ה-60. למרות עטיפתו המחויכת, שירי האלבום מביעים בלבול מהמתרחש באותן שנים, ורחוקים מלהיות שירי "מיינסטרים".
האלבום נפתח בדרמטיות בשיר No Man Can Find the War, שיר מחאה כנגד מלחמת וייטנאם שנערכה באותה תקופה.
מילות השיר נכתבו על ידי באקלי, בשיתוף עם המשורר לארי באקט, שהשתתף בכתיבם של חמישה משירי האלבום.
באקלי ממשיך בשירה דרמטית לאורך כל האלבום, עד לשיר האחרון והמוכר ביותר Morning Glory (לשיר זה בוצע חידוש על ידי להקת Blood, Sweat & Tears).
ההפקה, בדומה לאלבום הבכורה של באקלי, מושקעת מאוד.
המפיק ג'רי יסטר הוסיף עיבודי בארוק שאפתניים.
רשימת המשתתפים מעידה גם היא על ההשקעה הרבה ביצירת האלבום.
למרות שאלבום זה נחשב פריצת דרך מוזיקלית עבור באקלי, הצלחתו תגיע רק באלבומיו הבאים.
בשנת 2000 יצא בבריטניה סרט דוקומנטרי קצר על בנו של טים - ג'ף באקלי.
הסרט מתעד הופעות של באקלי וראיונות עם הסובבים אותו בשנות ה-90, ומכיל גם קטעי מוזיקה של טים באקלי.
הסרט נקרא Goodbye and Hello, על שם אלבום זה.
ג'ים פילדר – גיטרה בס
קרטר קולינס – תופי קונגה, הקשה
Goodies (בעברית: טובות) הוא אלבום הבכורה של הזמרת-יוצרת האמריקאית סיארה.
אלבום הבכורה יצא לאור ב-28 בספטמבר 2004, על ידי חברות התקליטים שו'נוף רקורדס, זומבה רקורדס ולה-פייס רקורדס.
האלבום הגיע למקום השלישי במצעד הבילבורד 200. האלבום הגיע למעמד פלטינה משולשת ב-25 באוקטובר 2006. האלבום זיכה את סיארה בקטגוריה "האמנית החדשה הטובה ביותר".
הסינגלים שהופצו מן האלבום הפכו ללהיטי ענק.
הסינגל הראשון היה "Goodies", אשר הגיע למקום הראשון במצעד הבילבורד האמריקאי.
השיר הגיע לעשרים המובילים ברבות ממדינות אירופה.
"1, 2 Step" היה עוד סינגל להיט בינלאומי, כאשר מוקם ב-12 המובילים ברוב מדינות אירופה.
הסינגל השלישי, "Oh", עם זמר הראפ לודאקריס, הפך לסינגל הבינלאומי הכי מצליח של סיארה.
הסינגל הרביעי והאחרון היה "And I", אשר לא הצליח להשתוות להצלחה הגדולה של שאר הסינגלים.
השיר מוקם במקום ה-96 במצעד האמריקאי, והוא יצא לאור רק בארצות הברית ובקנדה.
Google AdSense (קריא בעברית: גּוּגֶל אֵדְסֶנְס) היא רשת פרסום בבעלות חברת גוגל המאפשרת לבעלי אתרי אינטרנט למכור שטחי פרסום ומאפשרת בנוסף למכור שטחי פרסום בסרטונים ואפליקציות.
הרשת משלמת כ-10 מיליארד דולר בשנה (נכון לשנת 2012) לחברים ברשת.
רשת הפרסום של גוגל תומכת במודעות בצורה של טקסט, תמונות או וידאו.
האלגוריתם של גוגל יודע להתאים מודעה רלוונטית לעמוד ולאתר בו היא מפורסמת ומכאן השם AdSense.
השירות הושק במרץ 2003 ופומבית ביוני 2003.
באפריל 2003 רכשה גוגל את חברת אפלייד סמנטיקס (לשעבר אוינגו) תמורת 102 מיליון דולר.
אוינגו הוקמה בשנת 1998 על ידי גלעד אלבז ואדם ויצמן ופיתחה אלגוריתם חיפוש על בסיס המשמעות של המילים.
האלגוריתם עשה שימוש ב-WorldNet, פרויקט שהחל באוניברסיטת פרינסטון ב-1980. לאחר רכישת אפלייד סמנטיקס, כ-40 מעובדיה עברו לגוגל והמשיכו בפיתוח האלגוריתם ובפיתוח ה-AdSense.
ברבעון השלישי של 2012, הכנסות Google AdSense היו 3.13 מיליארד דולר.
שהן כ-27% מהכנסות גוגל ברבעון הנ"ל.
בחירת סוג הפרסומת שתוצג לגולש מסוים נעשית על ידי אלגוריתמים.
מטרת האלגוריתמים היא למקסם את הרווח משטח הפרסום על ידי בחירת מודעה שהופעתה עשויה להכניס לרשת הפרסום ולבעל האתר את הסכום הגבוה ביותר בסיכוי הגבוה ביותר.
בחישוב הסיכוי של המודעה להכניס כסף לרשת הפרסום נלקחים בחשבון:
נושא האתר והעמוד בו תופיע המודעה.
תוכן – טקסט במודעה, סוג המודעה.
זמן – שעה ביום, יום בשבוע.
מידע על מחשב של הגולש באתר כמו מיקום גאוגרפי, סוג המחשב, שפה.
מידע על מאפייני הגולש כמו גיל, מין (אם ידוע).
היסטורית גלישה של הגולש – ביקור באתר המפרסם או חיפושים קודמים שהוא עשה בגוגל.
היסטוריה של המודעה – יחס הקלקות למספר הפעמים שהמודעה הופיעה.
בעל אתר, המוכר שטחי פרסום דרך רשת הפרסום יכול לחסום מפרסמים מסוימים מלפרסם אצלו באתר.
גוגל מתחלקת עם בעלי שטח הפרסום בתמורה שהיא מקבלת מהמפרסם.
החלוקה היא ע"פ סוג שטח הפרסום.
במקרה של אתרי תוכן – 68% מהמחיר אותו משלם המפרסם מועבר לבעל האתר.
שלבי התהליך הם כדלקמן:1. אחד מחברי רשת הפרסום "גוגל אָדְסֶנס"- מעלה סרטון פרסומי לאתר יוטיוב.2. מעלה הסרטון משלם לגוגל, עבור הזכות לפרסם באתר יוטיוב.3. לאחר זמן מה, מפיקה הפרסומת רווחים.4. סך כל הרווחים שהופקו מהפרסומת- מתחלקים בין גוגל ובין המשתמש מעלה הסרטון, החבר, כאמור, ברשת הפרסום "גוגל אָדְסֶנס".
השימוש ב-AdSense מותנה בעמידה במספר כללים.
להקליק על הפרסומות אשר מצויות באתר שלהם, בשום דרך
לבקש ממשתמשים או מכל גורם אחר להקליק על הפרסומות שלהם
לשים את הפרסומות בדפי תוכן שאסורים על ידי Google, כגון דפים עם תכנים למבוגרים בלבד, תכנים אלימים ועוד
לפרסם את הפרסומות בדפים אשר מכילים תוכן המוגן בזכויות יוצרים
להוסיף קוד אשר משנה את המבנה או התפקוד של הפרסומות אשר הוכנסו באתרם
להכניס את הפרסומות בתור חלונות קופצים, אי-מיילים, או תוכנות
Google Arts & Culture (בעברית: גוגל אמנות ותרבות; בעבר: Google Art Project, בעברית: פרויקט האמנות של גוגל) הוא אתר אינטרנט המכיל אוסף מקוון של תמונות ברזולוציה גבוהה של עשרות אלפי יצירות אמנות נבחרות מגלריות אמנות מובילות ברחבי העולם.
האתר, שהושק ב-1 בפברואר 2011 על ידי גוגל, מאפשר בנוסף לערוך ביקור וירטואלי במרכזי המוזיאונים והגלריות הבינלאומיים שבהם שוכנות היצירות.
התממשות הפרויקט התאפשר הודות למדיניותה של גוגל שבעבר נהגה לאפשר לעובדיה להשתמש ב-20 אחוז מזמן העבודה שלהם לפרויקטים אישיים.
השלמת השלב הראשון בפרויקט, בניהולו של נלסון מאטוס, ארך שמונה חודשים, ונדרשו שני לילות צילום בלבד לכל מוזיאון.
בשלב זה שיתפה גוגל פעולה עם 17 מוזיאונים מהשורה הראשונה באחת עשרה ערים באירופה, רוסיה וארצות הברית בלבד, ובהם גלריית טייט בלונדון, מוזיאון המטרופוליטן לאמנות בניו יורק וגלריית אופיצי בפירנצה, שהציגו באתר 1,086 יצירות.
כל מוזיאון בחר יצירה אחת שתוצג ברזולוציה גבוהה מהרגיל, מעל גיגה פיקסל, המאפשרת תקריב ובחינה מדוקדקת מקרוב.
לשם השוואה; מצלמה דיגיטלית טיפוסית מצלמת תמונות ב-10 מגה פיקסל, פי 1000 פחות איכותית.
בתחילת אפריל 2012 הורחב האוסף באופן דרמטי ויצא מגבולות אירופה וארצות הברית.
האתר החל להציג למעלה מ-32,000 יצירות מ-134 מוזיאונים נוספים ב-40 מדינות, ובהם מוזיאון ישראל, הבית הלבן, מוזיאון לאמנות האסלאם בדוחא ומוזיאון הונג קונג לאמנות.
האתר מאפשר לערוך סיורים וירטואליים במוזיאונים באמצעות טכנולוגיה דומה לזו של גוגל תצוגת רחוב (Street View).
לצד כל ציור מוצג לוח מידע עם מידע נוסף על היצירה, יצירות נוספות של אומן וקטעי וידאו קשורים.
במהלך הסיור יכולים גם משתמשי האתר ליצור אוסף מקוון של יצירות אמנות המועדפות עליהם ולהוסיף הערות, אותן ניתן לשתף עם משתמשים אחרים.
עם הרחבת השירות באפריל 2012 תורגם האתר ל-18 שפות ונוספו לו מגוון שיפורים.
השקת האתר משכה תשומת לב רבה בעיתונות הבינלאומית.
בשבוע הראשון להשקת השירות התחברו לאתר כעשרה מיליון אנשים, כ-70 אלף מהם יצרו אוספים פרטיים באתר.
היישום הפשוט להפעלה וקלות ההתמצאות באתר קצרו שבחים רבים, ואילו על החוויה החזותית בסיורים הווירטואליים נמתחה ביקורת בשל תופעות מטרידות של טשטוש והשתקפויות, זאת בניגוד לתמונות הרפרודוקציות, שאכן מוצגות באיכות מרבית.
בקרב מנהלי מוזיאונים התנהל דיון לגבי האפשרות שהשירות יגרום להתמעטות מספר המבקרים במוזיאונים.
רובם סברו שאין חשש, משום שלא ניתן להשוות ביקור וירטואלי לחוויה הישירה של צפייה תלת־ממדית ביצירות אמנות.
בנוסף מאפשר השירות פרסום רב ליצירות ומוביל לאפשרויות חדשות של העברת ידע, חינוך ומחקר.
מנהלת "המרכז לעתיד המוזיאונים" אליזבת מרט תיארה את הפרויקט כ"ניסוי מעניין", אך הביעה ספקנות באשר לקהל היעד שלו.
אנשי מקצוע, בהם מנהל מוזיאון טייט בריטניה ניקולס סרוטה, טענו כי ייתכן שיתגלו ביצירות פרטים שלא היו ידועים קודם לכן.
במהלך פיתוח השירות נלקח בחשבון הסיכון שגנבי אמנות פוטנציאליים יעשו שימוש באתר על מנת לסרוק מוזיאונים.
חששות דומים הובעו לגבי בתים פרטיים בעת השקת השירות "גוגל תצוגת רחוב".
עיתון הטלגרף והמגזין "דר שפיגל" ציינו כי מוזיאונים גדולים נוהגים זה זמן להעמיד עותקים דיגיטליים של האוספים שבבעלותם, ואף תיארו את הפרויקט כ"גימיק" ו"פרסומת לגוגל".
האתר Europeana, לדוגמה, מאפשר גישה ליצירות אמנות רבות, כך שגוגל לא החלה ברעיון חדש.
עם זאת הודגש כי התאגיד האינטרנטי הופך לעיתים קרובות לחלוץ בשירותיו, וכי השירות עדיין נמצא בראשיתו.
כבר בחודש ינואר 2009 השיקה גוגל את פרויקט מוזיאון הפראדו ב-Google Earth, עם תמונות של 14 ציורי פראדו ברזולוציה של 14 גיגה-פיקסל.
ברומניה הושק האתר Antipa.ro לסיורים וירטואליים במוזיאון להיסטוריית הטבע בבוקרשט, ובמוזיאון האיכר הרומני.
Google Cloud Print (מאנגלית: ענן הדפסה של גוגל) היה שירות מבוסס ענן, שאפשר הדפסה באמצעות הרשת למכשירי אנדרואיד, אייפון, אייפד או מהדפדפן כרום במחשב האישי, דרך חשבון גוגל.
השירות הושק על ידי גוגל באפריל 2010 והמהדורה הראשונה שיצאה לאור לשוק הופעלה בחודש ינואר 2011. השירות שימש כמרכיב ההדפסה של מערכת ההפעלה Chrome OS של גוגל, מבוססת הענן.
במרץ 2011, החל שיתוף פעולה בין גוגל לבין חברת HP שהשיקו סדרת מדפסות של HP שיתמוך בשירות Cloud Print.
המדפסות מתחברות לאינטרנט במקום העבודה או בבית ונרשמות בשירות Cloud Print של גוגל, אשר דרכו יכולים המשתמשים להתחבר המדפסות מאפשרות להגדיר הרשאות גישה המתבססות על חשבון משתמש של גוגל.
בנובמבר 2019 גוגל הכריזו על סגירת השירות החל מ-31 בדצמבר 2020.
גוגל+ או גוגל פלוס הייתה רשת חברתית באינטרנט, שהושקה ב-28 ביוני 2011 על ידי חברת גוגל ונסגרה ב-2 באפריל 2019. גוגל פלוס נסגרה לאור האתגרים הכרוכים ביצירה ובתחזוקה של Google+.
הרשת שילבה שירותים חברתיים קיימים של גוגל, והציגה גם שירותים חדשים.
בשיאה, במהלך 2013, הרשת הצליחה לצבור כ-300 מיליון משתמשים חודשיים.
באוקטובר 2018 הודיעה גוגל כי השירות ייסגר עד אוגוסט 2019.
השימוש באתר היה חופשי וללא תשלום, ומאפשר למשתמשים ליצור פרופיל ציבורי, ו"רשימות חברים" שאליהם ניתן לשלוח הודעות ולשתף עמם מידע, תמונות וסרטונים.
בנוסף למוצרים ושירותים שונים שאותם פיתחה במיוחד עבור גוגל+, ריכזה חברת גוגל חלק גדול ממוצריה לתוך הפלטפורמה של גוגל+.
+Google היה זמין גם כיישום שולחני וכאפליקציה למכשירי סמארטפון הפועלים על מערכות אנדרואיד ו-iOS.
הרשת הושקה ביוני 2011, וכללה תכונות שונות כמו היכולת לפרסם תמונות ועדכוני סטטוס לקהילות המבוססות על תחומי עניין משותפים, קבוצות שונות של מערכות יחסים ב"מעגלים", הודעות מיידיות, וידאו צ'אט שנקרא Google Hangouts, שיתוף אירועים, תיוג מיקום ויכולת לערוך ולהעלות תמונות לאלבומים פרטיים המבוססים על ענן.
ההצטרפות לשירות בעת ההשקה התאפשרה באמצעות הזמנות, אך יום לאחר ההשקה הודיעה גוגל על "ביקוש מטורף" ועל עצירת הרישום עד להודעה חדשה.
ב-21 בספטמבר פתחה גוגל את גוגל פלוס לרישום חופשי.
ביום שלאחר השקת אפליקציית גוגל+ לאייפון הפכה התוכנה לאפליקציית החינם המבוקשת ביותר ב-חנות האפליקציות של אפל.
לאחר שבועיים מהשקתה הגיעה גוגל+ ל-10 מיליון משתמשים, תוך שלושה שבועות הגיעה ל-20 מיליון ולמיליארד פריטים משותפים ביום, לאחר חודש הגיעה ל-25 מיליון משתמשים, והרשת החברתית כבר הושקה והפכה פתוחה בפני כולם.
לאחר ארבעה חודשים מיום הקמתה, עברה פלוס את רף ה-43 מיליון משתמשים.
ב-1 בינואר 2012 לארי פייג' דיווח כי מספר הרשומים לגוגל+ עבר את ה-90 מיליון.
ב-11 באפריל 2011, עם ההכרזה על הממשק החדש של גוגל+, פורסם בבלוג הרשמי של החברה כי לרשת החברתית יש למעלה מ-170 מיליון משתמשים רשומים.
על פי ספר שפורסם ב-2016 על ידי עובד לשעבר של פייסבוק, חלק מקברניטי החברה ראו אז את הניסיון של גוגל להקים רשת חברתית, כאיום רציני על עתידה של פייסבוק.
מייסד פייסבוק, מארק צוקרברג, מידר את עובדי החברה, מלבד מספר עובדים שהוטלה עליהם המשימה להציב את פייסבוק בקו אחד עם גוגל+.
זה היה הניסיון הרביעי והגדול ביותר של חברת גוגל להיכנס לתחום הרשתות החברתיות ולהתחרות ישירות בפייסבוק; לאחר Orkut שהוקם ב-2004 ונסגר ב-2014; Google Wave שהושק במאי 2009 ונסגר באוקטובר 2014. ו-גוגל באז שפעל בין פברואר 2010 לאוקטובר 2011.
באוקטובר 2018 הודיעה גוגל כי השירות ייסגר עד אוגוסט 2019. לאחר מכן עדכנה גוגל שהשירות ייסגר ב-2 באפריל 2019.
ב-18 בנובמבר 2015, גוגל+ עברה עיצוב מחדש מתוך כוונה מוצהרת להפוך את האתר לפשוט ומהיר יותר, ולהפוך את התכונות החדשות של קהילות ואוספים ליותר בולטות, במקביל לביטול תכונות ישנות כמו שילוב ב-Hangouts.
עד 24 בינואר 2017 משתמשים מהמחשבים השולחניים היו יכולים לגשת לחלק מהתכונות הישנות על ידי חזרה לגרסה הישנה.
גוגל סגרה את גרסת הצרכן של גוגל+ ב-2 באפריל 2019, ומחקה את האתר בחודשים הבאים לאחריו.
החברה הודיעה על מחיקת השירות ב-8 באוקטובר 2018, ובתחילה הצהירה כי הסגירה תבוצע עד סוף אוגוסט 2019, תוך ציון מעורבות נמוכה של המשתמשים ואתגרים בתחזוקת מוצר מוצלח שיעמוד בציפיות של הצרכנים.
החברה ציינה כי 90% מפעילות המשתמשים נמשכה פחות מ-5 שניות, כמו גם היא חשפה פגם ב-API שיכול היה לחשוף נתוני משתמש פרטיים.
גוגל מסרה כי לא נמצאה עדות לכך שנעשה שימוש בנתונים.
על פי ה"וול סטריט ג'ורנל" החשיפה למידע התגלתה באביב 2018 ולא דווחה על ידי החברה מחשש לבדיקה רגולטורית מעמיקה.
העיתון כתב כי "המהלך תקע את המסמר האחרון בארון המתים של מוצר שהושק ב-2011 כדי לאתגר את פייסבוק, ונחשב לאחד הכישלונות הגדולים ביותר של גוגל".
רכיבי ה-API של גוגל+ נסגרו ב-7 במרץ 2019. כיבוי מתקדם של ממשקי ה-API התחיל כבר ב-28 בינואר 2019. השירות נסגר סופית ב-2 באפריל 2019, ונמחק בחודשים שלאחר מכן.
גוגל+ שילבה שירותים קיימים של גוגל, כגון Google Profiles, גוגל טוק, Google Buzz, Picasa ועוד.
שיטת המעגלים של גוגל - הצורה של גוגל+ שונה מדפוס הפעילות של פייסבוק.
מהות השיטה היא שהמשתמש מחלק את אנשי הקשר שלו לקטגוריות (מעגלים) - חברים, משפחה וכדומה, וכך הוא יכול לבחור עם איזו קבוצה לשתף כל פרט ולראות עדכונים מקבוצה מסוימת.
מעגלים היא הכלי הבסיסי ביותר של גוגל+, גם בניידים חכמים.
כפתור 1+ - ב-31 במרץ 2011 הכריזה גוגל על הפיצ'ר החברתי החדש שלה שיופיע בתוצאות החיפוש.
הפיצ'ר, שהורחב והפך לרשת חברתית בפני עצמה, הושק ונפתח לציבור ב-28 ביוני 2011. אחד הדברים העיקריים במיזם הוא הכפתור "1+" המופיע במנוע החיפוש ובאתרים הנלווים, שעליו ניתן ללחוץ כאשר גולש נהנה מתוצאה במנוע החיפוש.
אפשרות זו מתחרה בכפתור Like של פייסבוק.
ה-API של הכפתור יצא ב-Google Code.
כפתור "1+" הוא הכפתור הבסיסי ביותר של גוגל שקשור בגוגל+.
ניצוצות - אפשרות הניצוצות של גוגל+ מאפשרת לעקוב אחרי החדשות שמעניינות את הגולש בכל אתר ברשת, בכל קטגוריה קיימת או לפי מילות חיפוש.
אפשר לשתף את הדבר המעניין שנמצא בניצוצות בזרם.
זרם - הזרם הוא גרסת גוגל+ להודעות המדוברות של פייסבוק.
לכל מעגל יש זרם משלו.
זרם הוא הכלי השני שגוגל+ מתבססת עליו וזמין גם בניידים חכמים.
Hangouts - שירות הצ'אט של +Google הכולל וידאו ושיחות ועידה רבות משתתפים, כמות משתתפים שאף מתחרה גדול לא מאפשר.
בזמן השיחות המשתתפים יכולים לראות יחד סרטונים מ-YouTube, תכונה זאת נלקחה מהשירות המקביל של גוגל שנסגר בעקבות חוסר שימוש - Google Wave.
בגרסה יותר מתקדמת, ישנה אפשרות להשתמש בשירות ללא YouTube ואף אפשרויות לשיתוף מסך וצפייה במסמכים.
ניתן גם, להעניק שם ל-Hangouts, כך שגם מי שלא הוזמנו יכולים לכתוב את שם ה-Hangout ובמידה וזה קיים, אז הם יועברו ישירות אליו.
הגדרות הפרטיות שגוגל+ מאפשרת ליישם רחבות מאוד ומתאימות לאנשים שרוצים להגדיר רק לקבוצה מסוימת של אנשים שיקבלו את ההודעה.
בנוסף, אם נבחרת קבוצה מסוימת, קיימת האפשרות לחסום את השיתוף החוזר, דבר שמקל על כותבי הסטטוסים.
בעקבות מחאה ברשת, לאחר שגוגל החלה להשעות חשבונות של משתמשים שלא הזדהו בשמם האמיתי - הודיעה גוגל שתגלה התחשבות במשתמשי גוגל+ שיבקשו לבחור שם אחר.
לא היה דרך רשמית לייבא אנשי קשר מפייסבוק לגוגל+, אך גוגל+ כללה אפשרות להזמין אנשי קשר מיאהו והוטמייל.
בדומה למרבית מוצריה, גוגל אפשרה למשתמשי גוגל+ להוריד במרוכז את כל המידע שהמשתמש העלה, כך שלמעשה היא נתנה אפשרות קלה להגר למתחרות.
גוגל הציגה את Google Games שהיה הצעד הראשון לכיוון משחקים חברתיים, בדומה לאלו הקיימים בפייסבוק.
גוגל רכשה מאות משחקים מהחברה שיצרה את המשחק Farmville - זינגה וגם מהחברה שיצרה את אנגרי בירדס - רוביו.
ושירות חדש נוסף נקרא Google Experts – "נסה לנסח או לתייג את שאלתך טוב יותר, כדי לעזור למישהו אחר לענות לך".
גוגל קנתה רשת חברתית של אנשי עסקים, בשם Aardvark, ותכננה לייבא אותם לגוגל+ במטרה לשמש כמו השירות שמגיש דפי זהב.
כאשר יש שאלה שרק בעל מקצוע יכול לענות עליה, מפרסמים שאלה, מתייגים אותה בנושא, ואיש מקצוע חזור לאותו אדם ששאל את השאלה.
לאחר השקת הרשת החדשה הביעו המשקיעים אמון רב בהצלחתה, ומחיר המניה של גוגל עלה בכ-13%, תוספת של כ-20 מיליארד דולר לשווי השוק של החברה.
ביום השקת השירות חסמה ממשלת סין את הגישה אליו, כחלק ממדיניות הצנזורה הרחבה של הממשל.
הממשלה האיראנית חסמה גם היא את הגישה ל-+Google החל מ-11 ביולי 2011.
Google Ads (לשעבר Google AdWords) הוא מוצר הפרסום העיקרי של גוגל והמקור העיקרי של ההכנסות שלה.
אדוורדס הכניס לגוגל כ-28 מיליארד דולר בשנה, נכון ל-2010, הכנסות אשר טיפסו ל-116 מיליארד דולר בשנת 2018. אדוורדס מציעה מספר אפשרויות תשלום: תשלום לפי קליק, תשלום לפי המרה לפעולה או תשלום לכל אלף הופעות ואינה דורשת תשלום מינימום.
מודעות אדוורדס הופיעו בעבר בראש הדף או בצידו (שמאל או ימין, בהתאם לשפה) וכיום מופיעות רק בראש או בתחתית הדף.
הוגה הרעיון של גוגל אדוורדס היה ביל גרוס שלקח את רעיון הצבת המודעות לצד תוצאות חיפוש מדפי זהב.
גוגל ניסו לקנות את הרעיון מביל גרוס אך העסקה לא יצאה אל הפועל.
לבסוף יצרה גוגל נוסחה דומה משלה למודעות והשיקה את אדוורדס ב-2000. השקה זו הובילה לתביעה משפטית מצד ביל גרוס שיושבה לבסוף מחוץ לכותלי בית המשפט.
עם הקמת אדוורדס, היוו מודעות אדוורדס כ-30% מכמות הקליקים של הגולשים.
עם הזמן גוגל צמצמה את הנראות בין המודעות שלה לתוצאות החיפוש, כך שכיום הדבר היחיד שמפריד בין תוצאת חיפוש רגילה לבין תוצאות הפרסום של גוגל הוא סימון קטן של "מודעה" לצד התוצאות של גוגל.
בנוסף ב-2018 גוגל הרחיבה את התוצאות ל-4 תוצאות ממומנות לפני התוצאה האורגנית הראשונה.
פעולות אלו אפשרו לגוגל לשמור על אחוז גבוה מכמות הקליקים.
מרכז המכירות של אדוורדס נמצא בקליפורניה ומשרדי המשנה נמצאים במישיגן.
מודעות אדוורדס ניתנות להצגה במנוע החיפוש של גוגל, שותפי גוגל ורשת המדיה.
בתחילת יצירת כל מסע פרסום ניתן להגדיר היכן יוצגו המודעות.
מודעות אדוורדס מתחלקות ל-4 חלקים: כותרת, גוף המודעה, כתובת אתר לתצוגה וכתובת דף נחיתה אמיתי.
בדרך כלל ניתן להכניס עד 25 תווים בכותרת, עד 70 תווים בטקסט המודעה ועד 35 תווים בכתובת אתר לתצוגה.
מגבלת התווים יכולה להשתנות על פי שפת המודעה.
מילות מפתח אלו מילים שמפעילות את תצוגת מודעות אדוורדס והן מוגדרות על ידי בעל החשבון.
מילת המפתח שתוגדר תגרום להצגת המודעה בזמן שמשתמש במנוע החיפוש של גוגל יקליד אותה.
בחירת מילות מפתח היא אלמנט קריטי בהצלחת המודעות ולפיכך הוא אחד הנושאים היותר מדוברים בבלוגים ובמאמרים העוסקים בקידום אתרים.
לרוב, בחירת מילות המפתח הרלוונטיות תבוצע לאחר תהליך של מחקר מילות מפתח.
ציון איכות - מערכת אדוורדס מחשבת ציון איכות עבור כל מילת מפתח שבעל החשבון מזין.
ציון זה הוא תוצאה של חישוב מגוון של גורמים כמו רלוונטיות מילת המפתח לטקסט המודעה, איכות דף הנחיתה וזמן הטעינה שלו ועוד.
ציון זה משפיע על המחיר אותו משלם בעל החשבון והמיקום של המודעה.
ככל שציון האיכות גבוה יותר כך המחיר המשולם נמוך יותר ומיקום המודעה גבוה יותר.
האלמנטים המשפיעים על מיקום המודעה במנוע החיפוש של גוגל הם ציון האיכות של המודעה ומחיר מקסימום עבור קליק אותו מגדיר יוצר המודעה.
ציון האיכות נקבע על ידי חמשת הגורמים הבאים: 1. הצעת המחיר 2. פורמט המודעה 3. שיעור הקליקים הצפוי 4. איכות דף הנחיתה 5. רמת הרלוונטיות של מילת המפתח.
לרוב, מתוך מטרה להופיע במיקום גבוה יותר יהיה על בעל החשבון להקציב מחיר מקסימום לקליק גבוה ככל שניתן.
אולם, אף על פי שלרוב מודעה המוצגת בראש העמוד נחשבת למודעה שתניב מספר קליקים גבוה יותר, מחקרים מוכיחים שלמעשה מיקום גבוה אינו ערובה וודאית ליתרון בהקלקה.
המודעות יכולות להופיע במקומות שונים על פי הגדרת בעל החשבון כמו:
רשת השותפים של גוגל - רשת זו כוללת מנועי חיפוש אחרים כמו AOL, ASK, NETSCAPE ועוד.
רשת הווידאו של גוגל - רשת זו כוללת את מנוע החיפוש של יוטיוב, וכן כוללת את המודעות שמוצגות לצופים לפני התחלת הסרטון.
רשת התוכן של גוגל - רשת זו כוללת הצגת מודעות באתרים שאינם מנועי חיפוש המשתמשים בפונקציות האחרות של פרסום גוגל כמו Google AdSense בו משתמשים בעלי אתרים המקצים מקום למודעות אדוורדס תמורת תשלום עבור כל קליק.
בשונה מרשת החיפוש מודעות גוגל אינן מופיעות על פי מילות המפתח שמוקלדות על ידי המשתמש בשאילתת החיפוש ולפיכך גוגל מחשב את הרלוונטיות של המודעה על פי הקשר בין תוכן האתר למילות המפתח המוגדרות במודעה עצמה.
שוני נוסף הוא שכמות הקליקים הנכנסת ממודעות המוצגות ברשת התוכן אינה משוקללת בציון האיכות של אדוורדס.
מערכת אדוורדס הראשונית התבססה על בסיס נתונים של MySQL אולם לאחר שהמערכת כבר הושקה הוחלט להשתמש במקומה באורקל.
צעד זה גרם למערכת להיות איטית יותר, ולבסוף הוחלט לחזור לשימוש ב-MySQL.
גוגל מפרסמת את מדיניות הפרסום שלה המתעדכנת מדי תקופה.
מדיניות זו כוללת כללים שהמפרסמים נדרשים לעמוד בהם.
מדיניות זו כוללת דרישות הנוגעות לחוויית המשתמש, בטיחות ואבטחה ותנאים משפטיים המשתנים ממדינה למדינה.
גודייר היא חברה אמריקנית המייצרת צמיגים למכוניות, למשאיות, למכוניות פורמולה 1, למכוניות ספורט, לרכבי שטח, למכוניות נאסקאר ולמכוניות מרוצי תיור.
החברה ידועה בעולם בזכות פרסומות הענק שלה במרוצי מכוניות שונים ובאירועי ספורט אחרים, לרוב בארצות הברית מופיעות הפרסומות של החברה על ספינות אוויר במהלך אירועי ספורט מוטורי שונים כמו מרוצי נאסקאר, מרוצי פורמולה 1, מרוצי מכוניות תיור ומרוצי ראלי.
גודייר נחשבת לאחת מיצרניות הצמיגים הגדולות בעולם ומתחרותיה העיקריות הם מישלן, פירלי, ברידג'סטון וקונטיננטל AG.
מאז 1999 רוב צמיגי דאנלופ מיוצרים על ידי מפעלים השייכים לגודייר.
Google Analytics (בעברית גוגל ניתוחים) הוא שירות שמוצע על ידי חברת גוגל, לאיסוף ויצירת נתונים סטטיסטיים מפורטים על תנועות גולשים באתרי אינטרנט כולל פירוט על מקורות התנועות ואמצעי מכירות.
השירות מיועד למשווקים ובייחוד למנהלי אתרים ואנשי טכנולוגיה הקשורים לענף ניתוחי אינטרנט.
זהו השירות הנפוץ ביותר כמנתח סטטיסטיקות.
השירות הבסיסי הוא ללא תשלום וישנה גרסה משופרת בתשלום.
Google Analytics יכול לעקוב אחר מבקרים מכל המקורות כולל מנועי חיפוש ורשתות חברתיות, ביקורים ישירים ואתרים מפנים.
הוא גם מודד את יעילותן של הפרסומות לאתר, כמו פרסומות בתשלום ללחיצה, שיווק בדואר אלקטרוני ואף מודד כניסות מתוך קישורים ממסמכים דיגיטליים כמו מסמכי PDF.
Google Cloud Platform (בראשי תיבות: GCP) היא פלטפורמת מחשוב ענן של חברת גוגל, המציעה לקהל הרחב שירותי אירוח ותשתית המניעים גם את מנוע החיפוש Google ואת YouTube.
נכון לנובמבר 2021 יש לה 85 מרכזי נתונים ב-28 מיקומים ברחבי העולם.
Google Cloud Platform היא חלק מחבילת הפתרונות לעסקים של Google for Work ומספקת סט מודולרי של שירותי ענן וכלי פיתוח.
לדוגמה, אירוח וביצוע חישובים, אחסון מידע מובנה, אחסון קבצים, ממשקי תרגום, ממשקי עיבוד תמונה וממשקי חיזוי.
Google App Engine - שירות המאפשר הרצת בניית יישומי אינטרנט ויישומים למכשירים ניידים במהירות בהרצת קוד מנוהל ללא ניהול התשתית כלל, מקביל ל-Amazon EBS.
השירות פעיל בשפות התכנות ג'אווה, PHP, Node.js, פייתון, סי שארפ, .NET, Ruby ו-Go.
Google Compute Engine - שירות המאפשר הרצת מכונות וירטואליות על תשתיות גוגל וחישוב מבוזר על גביהן, מקביל ל-Amazon EC2.
Google CloudSQL - שירות בסיס נתונים MySQL מנוהל בענן, מקביל ל-Amazon RDS.
BigQuery - פלפורמת מידע כשירות, המאפשרת ביצוע Map Reduce על נפחי מידע גדולים מאוד בזמן קצר בדומה להאדופ.
Cloud Pub/Sub - שירות תקשורת א-סינכרונית בקצבים גבוהים, בדומה ל-Amazon Kinesis.
שירות המאפשר הפעלת פונקציות על ידי אירועים ללא פיתוח כלל.
ממשקים (API) לניתוח קול, תמונה ושפה טבעית.
אפריל 2008 - Google App Engine יצא לאור בתצוגה מקדימה.
אפריל 2012 - BigQuery, שהוצג לראשונה בחודש מרץ, הושק לקהל (GA).
יולי 2012 - הוצגה תוכנית השותפים של Google Cloud Platform.
אוקטובר 2012 - זמן קצר לאחר תקלה מערכתית באמזון, Google App Engine חווה תקלה מערכתית שהשפיעה גם על Tumblr ו-Dropbox.
דצמבר 2013 - לאחר 18 חודשי תצוגה מקדימה Google Compute Engine הושק (GA).
מרץ 2014 - גוגל הודיעה על הוזלת מחירים בשירותי הענן של בין 30% ו-85%.
GCP היא אחת משתי הזוכות (השנייה היא AWS) בפרויקט נימבוס של ממשלת ישראל, ובעקבות זאת חנכה בישראל, באוקטובר 2022, חוות שרתים מקומיות (עד למועד זה שירותי GCP בישראל ניתנו דרך שרתים בחו"ל).
נכון לאוגוסט 2025, GCP פרוס על פני 42 אזורים, הכוללים 127 אזורי זמינות.
החומרה המוצעת ב-GCP מבוססת הן על פיתוח עצמי של גוגל והן על ספקים חיצוניים.
מאז 2018 מציעה גוגל בענן שלה גישה ל-TPU, מאיץ ייעודי ליישומי בינה מלאכותית שפיתחה גוגל.
באפריל 2024 הודיעה גוגל על מעבד Axion מבוסס ARM שאותם היא מציעה כחלק מסדרה C4A.
באוגוסט 2024 החלה להציע בצורה רחבה כחלק מסדרה C4 מעבדי Emerald Rapids, מהדור החמישי של Xeon של אינטל, ובאוגוסט 2025 מעבדי Granite Rapids, מהדור השישי.
באוקטובר 2024 החלה גוגל להציע מעבדי AMD Epyc דור רביעי בסדרה C3D, ובאפריל 2025 החלה להציע מעבדי דור חמישי בסדרה C4D.
במרץ 2025 החלה להציע במסגרת סדרה A4, מחשבים עם שמונה מאיצים גרפים Blackwell B200 וכרטיסי רשת ConnectX-7 לתקשורת ביניהם של אנבידיה.
Google Allo היא תוכנת מסרים מיידיים לטלפונים ניידים, שפותחה על ידי גוגל.
האפליקציה כוללת עוזר וירטואלי שמספק פונקציית "מענה חכם" ומציעה למשתמשים אפשרות תגובה ללא הקלדה.
היישום הוכרז לראשונה במהלך כנס Google i/O ב-18 במאי 2016 והושק לקהל הרחב ב-21 בספטמבר 2016. היישום זמין לאנדרואיד ול-iOS.
באפריל 2018, "גוגל" הודיעה שהיא תפסיק לתמוך בשירות.
גוגל הכריזה על היישום במהלך כנס ה-Google i/O ב-18 במאי 2016, והודיעה כי תשיק את האפליקציה במהלך הקיץ של שנת 2016. האפליקציה הושקה ב-21 בספטמבר 2016.
בדצמבר 2018 הודיעה חברת גוגל כי במרץ 2019 יופסק השירות ועל העברת המשאבים ל-Google Messages.
בניגוד ליישומי שיחות אחרים, Google Allo משתמש במספר הטלפון כשם משתמש ולא בחשבון המייל.
פונקציית ה"מענה החכם" של האפליקציה משתמשת בטכנולוגיית למידת מכונה של גוגל כדי להציע תגובה על ההודעה האחרונה, אותה ניתן לבחור מתוך מספר אפשרויות.
התכונה גם מנתחת תמונות שנשלחו למשתמש על מנת להציע תגובות.
בדומה ל"מענה חכם" באפליקציית תיבת הדואר של גוגל, התוכנה לומדת את ההתנהגות של המשתמש כדי להתאים את הצעותיה עם הזמן.
האפליקציה היא אחת מהיישומים התומכים בGoogle Assistant, עוזר אישי וירטואלי שמאפשר למשתמשים לשאול שאלות ולקבל תשובות באמצעות דו-שיח.
תכונה נוספת, "צעקה לוחשת" מאפשרת למשתמש להגדיל או להקטין את גודל ההודעה כדי להביע את עוצמת הקול.
כמו כן, האפליקציה מאפשרת למשתמשים לצייר על תמונות לפני שליחתן.
היישום מציע מצב גלישה בסתר, הכולל צ'טים עם תאריך פג תוקף אחריו הם ימחקו, התראות פרטיות ושיחות מוצפנות.
עבור ההצפנות, האפליקציה משתמשת באות הפרוטוקול.
מצב גלישה בסתר אינו כולל כל מענה חכם או עוזר וירטואלי.
כאשר המשתמש מקבל מדבקה, זה אומר שזה מותקן על המכשיר שלהם, היישום ישחזר את המדבקה של שרתי גוגל באמצעות הצפנת שרת-לקוח.
בכתבה בעיתון PC World מארק האקמן הציג סקירה אוהדת של האפליקציה, וציין כי היא מהווה "שילוב של קורטנה ו-סירי".
בהמשך להכרזת האפליקציה בכנס-Google i/O, מומחי אבטחה ציינו לפגם את העובדה שכברירת מחדל, ההצפנה אינה מופעלת.
הם טוענים שכאשר הם משאירים את האפליקציה פתוחה, הוא עושה מעקב המונים.
אדוארד סנודן ביקר את האפליקציה בטוויטר ואמר כי "ההחלטה של גוגל כדי להשבית את ההצפנה כברירת מחדל, באפליקציה #Allo היא דבר מסוכן, והיא הופכת את האפליקציה ל"לא בטוחה".
טאי דחונג, שותף מוביל בצוות האבטחה של גוגל כתב בלוג אישי על המוצר.
הוא כתב שהוא ידחוף תוספת של הגדרה, שתאפשר למשתמשים להפעיל את ההצפנה כל הזמן, אבל מאוחר יותר הוא חזר בו מהצהרתו.
כאשר האפליקציה הוצגה לראשונה, המפתחים שלה דיברו על אחסון מידע בעילום שם.
הודעות יכולות להימחק מן השרתים של גוגל אחרי שהם נמסרו ליעדם.
בעת ההשקה, גוגל גילתה כי במקום לאחסן את כל ההודעות בעילום שם ללא הגבלת זמן (או עד שהמשתמש פעיל למחוק אותם) על מנת לשפר את האפליקציה בתכונת "מענה חכם", היא עשויה כן לשמור את ההודעות, כולל השיוך למשתמש.
ראסל ברנדום של סף ציין כי "להחלטה תהיה משמעות רבה בהקשר להשלכות של גישת גורמי אכיפת חוק להודעות של האפליקציה.
כברירת מחדל, הודעות אלו, מעכשיו, יהיו נגישות במקרה של צו בית דין, כמו נתוני הודעה ב-Gmail ו-Hangouts".
בדירוגים האלבום הצליח לקבל שלושה כוכבי זהב מ-Allmusic.
האלבום הוקלט כבר בשנים 1980–1981, ולבסוף יצא לאור בתחילת 1981. עם יציאת האלבום יצאו שני סינגלים אשר נועדו כדי לקדם אותו וכך היה, האלבום במהרה זכה להצלחה בינונית אך לא עולמית כמו שאר אלבומיה של הזמרת.
האלבום הופק על ידי רוני סקוט, וסטיב וולף וטיילר לא לקחה חלק רב בהפקה.
מהאלבום יצאו ארבעה סינגלים ורק שניים מבין הארבעה הצליחו לזכות להצלחה בינונית ברחבי העולם, כאשר מכרו כמויות בינוניות של עותקים והצליחו להיכנס למעט מצעדים.
Goodreads הוא אתר רשת חברתית השייך לחברת אמזון.
האתר נוסד בדצמבר 2006, והושק בינואר 2007 על ידי אוטיס צ'נדלר, מהנדס תוכנה ויזם, ואליזבת קורי.
האתר מציע יכולות חיפוש במאגר הנתונים של ספרים, הערות, וביקורות.
משתמשים רשומים יכולים להוסיף ספרים כדי ליצור ספריית קטלוגים, רשימות קריאה.
הם יכולים גם ליצור קבוצות משלהם של הספר הצעות, סקרים/סקרים, בלוגים, דיונים.
עד יולי 2012, האתר דיווח על 10 מיליון חברים, 20 מיליון מבקרים בחודש, ו-30 עובדים.
ביולי 2013, הכריזו באתר שלהם שבסיס המשתמשים גדל ל-20 מיליון חברים רשומים, ובכך כמעט והכפילו את גודלם בתקופה של כ-11 חודשים.
במרץ 2013, אמזון הכריזה על רכישת "Goodreads".
לפי נתונים שפורסמו באתר החברה, נכון לשנת 2018, מונה האתר 80 מיליון חברים רשומים, 2.3 מיליארד ספרים ו-80 מיליון ביקורות של קוראים.
משרדי החברה נמצאים בסן פרנסיסקו.
החל משנת 2009, האתר מאפשר לקוראים שבו להצביע על הספר הטוב ביותר לאותה שנה, במגוון קטגוריות כגון רומן, מותחן, אימה, כ-20 קטגוריות בסך הכל.
האתר מתגאה בכך שזהו המקום היחידי בו מוענק פרס הספר הטוב ביותר על ידי הקוראים עצמם (אשר בוחרים את הספר).
עד כה סטיבן קינג וריק ריירדן זכו בהכי הרבה פרסים, 8 זכיות לכל אחד.
בשנת 2020 השתתפו כ-5.5 מיליון קוראים שונים בתחרות.
Google Classroom (בתרגום חופשי: כיתת-לימוד בגוגל; בתרגום משרד החינוך: סביבת ענן לחינוך) היא מערכת ניהול לימודית, שפותחה על ידי חברת גוגל.
בעבר, האפליקציה הייתה זמינה למנהלי בית ספר בעלי חשבון G Suite for Education בלבד.
לעומת זאת, כיום האפליקציה זמינה לכל המשתמשים בחינם.
האפליקציה משלבת את שירותי Google Drive ו-Google Docs.
ניתן להזמין תלמידים לשיעורים על ידי קוד פרטי השייך למורה בלבד.
האפליקציה מאפשרת למורים להפיץ תמונות, סרטונים ועבודות לשיעורי בית.
לתלמידים יש אפשרות להגיב בלבד.
על כל עבודה הנשלחת על ידי המורה, התלמיד מקבל ציון החוזר אליו באימייל.
המורים יכולים לעקוב אחרי ההתקדמות של התלמיד ולשלוח לו הערות על עבודותיו.
פיתוח האפליקציה Google Classroom הוכרז לראשונה ב-6 במאי 2014, אך הושק רק ב-12 באוגוסט 2014. ב-29 ביוני 2015, הודיעה חברת גוגל על ממשק חדש, המאפשר למנהלי בית הספר והמורים לצור כיתה משלהם ללא צורך בחשבון G Suite for Education.
ב-24 באוגוסט באותה שנה, חברת גוגל שילבה את שירותי יומן Google, על מנת לסייע למורה לקבל עדכונים ותאריכי הגשה של העבודות שנתנו לתלמידים.
בחודש מרץ 2017, חברת גוגל הפיצה את האפליקציה לכל המשתמשים בעלי חשבון Gmail, ללא צורך בהרשמה לתוכנית.
חודש לאחר מכן, אף אפשרה לכל המשתמשים לפתוח כיתה אישית משלהם.
מערכת Google Classroom מונעת הצגת פרסומות בפני התלמידים ולא משתמשת במידע התלמיד לצורכי פרסום.
האפליקציה לנייד זמינה עבור משתמשי iOS ואנדרואיד.
האפליקציה מאפשרת למשתמשים לצלם ולצרף קובצי מדיה למשימות שלהם מיישומים אחרים בגישה לא מקוונת.
למורים ישנה גישה לתת ציון "הערכה" למשימות המוגשות על ידי התלמיד.
התלמיד מקבל את ציוניו באימייל עם ההערה של המורה.
למורה ישנה אפשרות לתת לתלמידים להגיב למשימותיו, צורה זו מאפשרת לתלמיד לתקשר עם המורה ועם שאר תלמידי הכיתה.
במערכות חינוך רבות משתמשים בגוגל קלאסרום, הכניסה בישראל למשל היא באמצעות מערכת ההזדהות של משרד החינוך.
כך, למשל מועברים נושאים באופן דיגיטלי בהם המורה בכיתה הפיזית יכול להשתלב.
Google Contacts היא מערכת המאפשרת ניהול של אנשי הקשר בשירות מקוון וחינמי.
האפליקציה פותחה על ידי חברת גוגל, המשלבת את השירותים של גוגל פלוס, gmail ועוד.
האפליקציה זמינה לרוב המכשירים הניידים למשל, Blackberry, Windows IPhone, Android, Symbian, iOS ועוד.
התוכנה הושקה לראשונה ב-3 במרץ 2015 והייתה מיועדת למכשירי Android בלבד.
מיון של אנשי הקשר לקבוצות או תגיות וסידור לפי שם פרטי או שם משפחה
שינויים באנשי הקשר הנשמרים באופן אוטומטי
כפילות של אנשי הקשר לצורך סידור אישי
שחזור אנשי הקשר במידה והמידע נמחק מן האפליקציה
יצירת קשר דרך רשתות חברתיות
קיצורי דרך לאנשי הקשר בתוך מסך הבית
שילוב מוצרים שונים של חברת גוגל.
לאחר הוספת האופציה שאפשרה להוסיף תמונות לאנשי הקשר במכשירי הAndroid, המערכת קיבלה ביקורת על תמיכה בתמונות ברזולוציה נמוכה ביותר המוגבלת על ידי 96x96 פיקסלים.
בעיה זו תוקנה לאחר שבוע והתוכנה החלה לתמוך בתמונות בעלי רזולוציה 720x720 פיקסלים לפחות.
נכון ל-22 בינואר 2017, משתמשי גוגל בעלי חשבון עסקי לא יכולים להשתמש בפונקציה זו אלא אם עודכנה גרסתם.
Goodbyes הוא שיר שבוצע על ידי הראפר האמריקאי פוסט מאלון בהשתתפות יאנג ת'אג, השיר יצא כסינגל דרך ריפבליק רקורדס ב-5 ביולי 2019. השיר נכתב על ידי אוסטין פוסט, ג'פרי ויליאמס, בריאן לי, לואי בל, בילי וואלש, ואל בלואטניק וג'סי פוץ והופק על ידי לי ובל.
אזורתאריךפורמטחברת תקליטיםמקורעולמי5 ביולי 2019הורדה דיגיטלית • הזרמת מוזיקהריפבליקארצות הברית9 ביולי 2019Rhythmic contemporaryעולמי1 באוקטובר 2019סינגל 7-אינץ'סינגל 12 אינץ'תקליטורקלטת
הגרסה של הוויברז שהתה 13 שבועות במקום הראשון של מצעד הפזמונים של בילבורד בשנת 1950. שתי גרסאות מוקלטות של השיר נכללו בהיכל התהילה של פרס גראמי.
המוזיקולוג וחוקר הפולקלור אלן לומקס הקליט את זמר הפולק לדבלי בשנות השלושים, בעת שהזמר ריצה עונש מאסר בכלא בלואיזיאנה.
בין היתר נשמרו הקלטות אלה בספריית הקונגרס כתיעוד שירי עם של צאצאי עבדים בדרום ארצות הברית.
לדברי לדבלי, הוא שר את השיר עוד מ-1908. דפי תווים מאת ג'וסי דייוויס (Gussie Davis) הכוללים גרסה של השיר קיימים משנת 1887, אך עם מילים שונות ברובן מאלו ששר לדבלי ובמקצב שונה (המקצב המקורי היה ואלס קלאסי).
עם זאת, ייתכן שמקורותיו קודמים אף לכך.
השיר מספר על אישה שנישאה לנווד ומהמר, שעוזב אותה מיד לאחר נישואיהם ואינו מסוגל לוותר על החופש שלו.
זאת, בעוד אשתו מפצירה בו לשוב אליה ולבלות עמה את לילותיו.
השיר ראה אור בתקליט Negro Folk Songs as Sung by Lead Belly משנת 1936 בהפקת לומקס וספריית הקונגרס.
בשנת 2002 נכללה ההקלטה בהיכל התהילה של פרס גראמי.
הוויברז הקליטו את השיר ב-1950, שנה לאחר מותו של לדבלי.
השיר זכה להצלחה עצומה ושהה 13 שבועות במקום הראשון של מצעד הפזמונים של בילבורד (הבי-סייד של הסינגל היה ביצוע של השיר הישראלי צאנה צאנה).
בשנת 2006 נכללה ההקלטה בהיכל התהילה של פרס גראמי.
הוויברז יצרו גרסה נאמנה יחסית למקור, אך עידנו את לשונו הבוטה של לדבלי.
מיד לאחר הוויברז, הקליט פרנק סינטרה גרסה משלו לשיר, שהגיע למקום החמישי במצעד.
לחאר מכן הוקלטו גם גרסאות קאנטרי ורית'ם אנד בלוז.
חלק ניכר מהמבצעים שינו את מילות השיר.
ב-1952 הקליט שמשון בר-נוי את השיר "ליל מנוחה, איירין" בחברת מקולית לתרגומו (הלא מילולי) של אברהם ברושי.
השיר משמש גם כהמנון האוהדים של מועדון הכדורגל בריסטול רוברס.
השיר, בביצוע של הוויברז, שודר מדי לילה בתחנת הרדיו של אייבי נתן, "קול השלום".
Goodies: The Videos & More (בעברית: דברים טובים: הווידאו קליפים & עוד) הוא אלבום הווידאו הראשון של הזמרת-יוצרת האמריקאית סיארה.
האלבום יצא לאור ב-12 ביולי 2005 על ידי חברת התקליטים לה-פייס רקורדס.
אלבום הווידאו יצא בפורמט של DVD ובנוסף יצא בפורמט של תקליטור.
Goody Bag (בעברית: שקית הפתעה) הוא מיני-אלבום הבכורה של הזמרת-יוצרת הישראלית נטע ברזילי.
האלבום יצא לאור ב-25 ביוני 2020, על ידי חברות התקליטים ברטלסמן מיוזיק גרופ וטדי הפקות.
האלבום מאגד את כל הסינגלים שהוציאה ברזילי לפני יציאת האלבום, בהם השיר "Toy", שזכה באירוויזיון 2018. בנוסף לסינגלים, האלבום כולל את גרסת תיבת הנגינה של השיר "Cuckoo".
בספטמבר 2017 החלה ברזילי להשתתף בעונה החמישית של הכוכב הבא לאירוויזיון, תוך שביצעה באודישן את השיר "Rude Boy" של ריהאנה וקיבלה 82%, בשלב השני של התחרות, ביצעה את השיר "Hey Mama" של דייוויד גטה.
בפברואר 2018 ביצעה בתוכנית את השיר "Wannabe" של ספייס גירלז, ואף על פי שהפסידה בדו-קרב, המשיכה לשלב הבא לאחר שנבחרה על ידי השופטים.
השיר האחרון שביצעה ברזילי בתחרות היה מאשאפ לשירים "גנגנם סטייל" ו-"Tik Tok".
לאחר שקיבלה 210 נקודות מהשופטים והקהל, זכתה ברזילי במקום הראשון ובזכות לייצג את ישראל באירוויזיון 2018. ב-25 בפברואר 2018 דווח כי השיר שברזילי תבצע בתחרות נקרא "Toy" והוא יבוצע באנגלית, מלבד ביטוי בעברית.
השיר נכתב והולחן על ידי דורון מדלי וסתיו בגר והופק על ידי בגר.
השיר יצא לאור ב-11 במרץ 2018, והווידאו קליפ שלו זכה ללמעלה מ-20 מיליון צפיות חודשיים לפני תחילת התחרות.
ב-8 במאי, השתתפה ברזילי בחצי הגמר הראשון בתחרות, זכתה בו עם 283 נקודות והעפילה לגמר, שנערך ב-12 במאי, בו גם זכתה, תוך שצברה כ-529 נקודות.
באוגוסט נכנס השיר אל המקום הראשון במצעד שירי הדאנס קלאב של הבילבורד, ובדצמבר הפך הווידאו קליפ של השיר להיות הקליפ הישראלי הראשון שהגיע ל-100 מיליון צפיות באתר יוטיוב.
הסינגל השני מתוך המיני-אלבום, "Bassa Sababa", יצא לאור ב-1 בפברואר 2019. השיר זכה להצלחה רבה בישראל ובעולם, כאשר הגיע למקום הראשון במצעד השבועי של מדיה פורסט, ובמקום השלישי במצעד שירי הדאנס קלאב של הבילבורד.
כשלושה חודשים לאחר מכן, במאי 2019, הוציאה את הסינגל השלישי, "Nana Banana", איתו הופיעה לראשונה בגמר האירוויזיון 2019, שנערך בתל אביב.
ב-16 במאי 2020 הוציאה את הסינגל החמישי מתוך האלבום, "Cuckoo", איתו הופיעה באירוע "אירוויזיון: Europe Shine a Light", האירוע החלופי לאירוויזיון 2020, שבוטל עקב מגפת הקורונה.
השיר, בדומה לשאר הסינגלים מתוך האלבום, הגיע למקום הראשון במצעד השבועי של מדיה פורסט.
ב-12 ביוני הוציאה את הווידאו קליפ הרשמי של השיר, שיחד עם צאתו הכריזה על צאת המיני-אלבום.
אזורתאריך יציאהפורמטחברת תקליטיםמקורעולם25 ביוני 2020הזרמת מוזיקה • הורדה דיגיטליתBMG • טדי הפקות
Goodnight and Go הוא סינגל שהוקלט על ידי הזמרת-יוצרת הבריטית אימוג'ן היפ, מתוך אלבום האולפן השני שלה, Speak for Yourself.
השיר יצא לאור ב-25 באפריל 2006, כסינגל השני מתוך האלבום, על ידי חברות התקליטים מגפוניק, RCA ויקטור וסוני BMG.
היפ הכינה רמיקס ל"Goodnight and Go" עבור השמעה ברדיו שכלל אלמנטים מהופעותיה החיות של השיר וקראה לו בשם 'Immi's Radio Mix', שמתלווה ליציאה לאור של "Speeding Cars", סינגל חדש שלה.
הקליפ, שכלול בתקליטור, הפך ללהיט ב-MTV וב-VH1 UK בתחילת אפריל, ומאוחר יותר באותו החודש התווסף גם לערוצי טלוויזיה אחרים.
הסינגל הגיע למקום 56 ב-75 הסינגלים המובילים במצעד הסינגלים הבריטי.
גרסה מיוחדת של הקליפ יצאה לאור בסוף אפריל לשוק האמריקאי.
ב-11 ביוני 2007 הוצגה התכונה "Goodnight and Go" בדמואים חדשים של Mac OS X Leopard.
השיר נכלל בעונה השנייה של Made in Chelsea שעלתה לאוויר ב-14 בנובמבר 2011.
נכון לשנת 2009, 159,000 עותקים של השיר נמכרו בארצות הברית.
ב-17 באוגוסט 2018 הוציאה אריאנה גרנדה גרסת כיסוי לשיר, כחלק מאלבום האולפן הרביעי שלה, Sweetener, על ידי חברת התקליטים ריפבליק רקורדס.
בגרסה של גרנדה נעשה שימוש בדגימה מן השיר המקורי כחלק מההסדר המקורי אך עם שילוב הרמוניות נוספות ובמבני שיר שונים, עם בית נוסף שכתבה גרנדה.
את השיר כתבה גרנדה יחד עם ויקטוריה מונה, וכן עם מפיקיו, טומי בראון, צ'ארלס אנדרסון ומייקל פוסטר.
במונחים של מוזיקה, "Goodnight n Go" הוא שיר EDM ופיוצ'ר באס שמכיל אלמנטים של טראפ ודיפ האוס.
טומי בראון, צ'ארלס אנדרסון ומייקל פוסטר הפיקו את השיר.
הוא הוקלט בגלנווד פלייס בברבנק, יחד עם ג'רמי לרטולה, טכנאי ההקלטה.
סרבן ג'ניאה היה המיקסר, וג'ון היינס היה עוזר מיקסר.
בגרסה של גרנדה נעשה שימוש בדגימה מן השיר המקורי כחלק מההסדר המקורי, תוך כדי יצירת הרמוניה מחדש (reharmonizing) וסידור מחדש של מבנה השיר.
מילות הפזמון והגשר מהשיר המקורי נשמרו, יחד עם בית נוסף שכתבה גרנדה.
"Goodnight n Go" הוא שיר EDM ופיוצ'ר באס, שמכיל אלמנטים של טראפ ודיפ האוס.
אורכו 3 דקות ו-9 שניות.
לפי דפי התווים המפורסמים באתר Musicnotes.com על ידי יוניברסל מיזיק פאבלישינג גרופ, השיר מולחן בסולם מז'ור עם מפעם של 111 פעימות בדקה.
המנעד הקולי של גרנדה נע בין F♯3 ל-Gb5.
היפ הגיבה בצורה חיובית לגרסת הכיסוי/רמיקס, כינתה אותה "מתנה" ואמרה שהיא "אהבה את הבית החצוף שהיא [גרנדה] הכניסה לשם וסובבה אותו לקראת הסוף.
מאוחר יותר היא ביצעה אותו בסיבוב ההופעות שלה Sweetener World Tour בכל המועדים מ-18 במרץ ל-11 במאי 2019 עד שהוחלף ב-Get Well Soon.
את השיר היא ביצעה גם במהלך הלילה הראשון של הופעתה בקואצ'לה ב-14 באפריל 2019.
Google Cloud Shell הוא שירות חינמי מקוון בענן של גוגל מסוף באש (bash), המבוסס על דביאן.
השכבה החינמית (כלולה בכל Gmail) כוללת 1.7 ג'יגה זיכרון בגישה אקראית ותיקיית בית משתמרת של 5 ג'יגה.
מלבד תיקיית הבית וספריית השורש (root), סביבת Cloud Shell היא volatile.
Google Antigravity (בתעתיק לעברית: גוגל אנטיגרוויטי) היא תוכנת סביבת פיתוח משולבת (IDE) מבוססת בינה מלאכותית שפותחה על ידי גוגל ב-2025.
התוכנה יצאה לאור ב-18 בנובמבר 2025, ביחד עם ההכרזה הראשונה של מודל השפה .
התוכנה מאפשרת למפתחים לבצע משימות תכנות מורכבות באמצעות בינה מלאכותית סוכנתית (Agent AI) אוטונומית המתקשרת עם מודל השפה של החברה Gemini 3 Pro.
אנטיגרוויטי היא תוכנת פיצול (Fork) של ויז'ואל סטודיו קוד, שמה של פלטפורמה מבוססת קוד פתוח לעריכת קוד ופיתוח תוכנה הפועלת על מערכות ההפעלה Windows, לינוקס ו-MacOS.
היא תומכת במספר מודלים של בינה מלאכותית, כגון קלוד שפותחה על ידי אנת'רופיק ומודלים מבוססי קוד פתוח של החברה OpenAI.
אנטיגרוויטי מציע סביבת פיתוח משולבת המשלבת בינה מלאכותית סוכנתית, והיא מציעה אוטונומיות גבוהה לבינה המלאכותית הסוכנתית שלה, הפועלת באמצעות הנחיות של המשתמש ודרך למידה על פי בקשות קודמות.
לתוכנה יש 2 אפשרויות עיקריות שעל בסיסה היא בנויה:
מצב עריכה (Editor view): מצב עריכה רגיל דומה לוויז'ואל סטודיו קוד ו-Pycharm, עם סרגל ציוד צדדי המאפשר שימוש בבינה מלאכותית בעת העריכה, בדומה ל-Cursor ו-GitHub Copilot.
מצב מנהל (Manager view): מרכז בקרה לשליטה על סוכני בינה מלאכותית הפועלים במקביל.
היא מאפשרת קבלת החלטות אוטונומית ללא התערבות יתרה של המשתמש, על פי הנחיה בלבד.
התוכנה בונה לוח משימות, תכנונים, צילומי מסך ובקשות משתמש בשביל לתכנת קוד לבקשת המשתמש.
לסוכני הבינה המלאכותית יש גישה לטרמינל, לקוד עצמו ולדפדפן המתואם לתוכנה.
Google Earth (בתרגום חופשי לעברית: גוגל ארץ) היא תוכנה המפותחת על ידי גוגל.
התוכנה מאפשרת לצפות בתצלומי לוויין של כדור הארץ ברזולוציית צילום גבוהה ביותר (בייחוד בערים מפורסמות כגון ניו יורק, לונדון, פריז או מוסקבה).
התוכנה הפכה נגישה לציבור בשנת 2005.
Google Earth מציגה תצלומי לוויין דינמיים ואינטראקטיביים, אשר מכילים מידע גאוגרפי רב-ממדי (Geographic Information System).
התוכנה מאפשרת למשתמשים לבנות דגמים תלת-ממדיים של בתים ובניינים, החל מביתם הפרטי ועד לגורדי שחקים ב-Google SketchUp ואחר כך לחזור ולשתול אותם במיקומם המדויק על פני כדור הארץ בתוכנה או לחלופין לבחור לאחסן, לשתף אחרים ביצירתו או לחפש יצירות של אחרים, לדוגמה בשירות "3D Warehouse" של תוכנת SketchUp.
בנוסף לצפייה בפני השטח של כדור הארץ מאפשרת התוכנה צפייה מתחת למים.
"Google Sky" מאפשר צפייה בחלל החיצון.
"Google Mars" מאפשר צפייה במאדים.
"Google Moon" מאפשר צפייה בירח.
"Google Street View" מאפשר צפייה ממבט רחוב על מספר רב של מדינות בעולם (בעיקר באירופה ואמריקה הצפונית).
ערים גדולות רבות ניתנות לצפייה ברזולוציה גבוהה מספיק כדי לראות בניינים, בתים, מכוניות ואפילו בני אדם.
התוכנה מאפשרת גם חיפוש כתובות בכל העולם.
ל-Google Earth יש גם מודל דיגיטלי שנאסף על ידי נאס"א המאפשר לראות בשלושה ממדים את הגרנד קניון והר האוורסט.
Google Earth on web - הגרסה הבסיסית והחינמית שרצה בדפדפן
Google Earth Pro on desktop - גרסה מקצועית למחשב שולחני שהייתה בתשלום, מ-2015 היא בחינם
Google Earth Enterprise - גרסה לעסקים וארגונים, להטמעה, שילוב וניתוח של מידע גאוגרפי (בתשלום)
גרסה ללינוקס יצאה לאור באמצע שנת 2006.
באוגוסט 2007 הושקה גרסה 4.2 בה נוספה תמיכה בעברית.
ב-18 באפריל 2008 יצאה גרסה 4.3 של Google Earth שבה משולב מבט הרחוב המאפשר לראות בערים רבות בעולם איך נראה המקום מהרחוב.
כמו כן נוסף גם סימולטור טיסה.
עם זאת הפנטגון הטיל מגבלות צוותי מיפוי בביצוע צילומי קרקע סמוך למתקנים צבאיים בארצות הברית.
בנובמבר 2012 הושקה גרסה 7 למחשבים שולחניים, בה נוספו תכונות דוגמת תמונות תלת-ממדיות וסיורים וירטואליים באתרים שונים ברחבי העולם.
ביוני 2014 רכשה גוגל את חברת הלוויינים האמריקאית Skybox Imaging.
במטרה לשפר את איכות התמונות של שירותי המיפוי שלה, בהם Google Maps ו-Google Earth.
חברת Skybox פיתחה ובנתה לוויינים שמשלבים חיישנים ומצלמות שמסוגלות לצלם תמונות ווידאו באיכות גבוהה של כדור הארץ.
החל מפברואר 2015 הוצעה גרסת Google Earth Pro בחינם, לאחר שעד אז הוצעה תמורת 399 דולר.
באפריל 2021 נוספה תכונה חדשה ל-Google Earth המאפשרת להציג, בדפדפן עצמו, כיצד אזורים שונים בכדור הארץ השתנו לאורך 37 הקודמות, בעיקר בגלל שינויי האקלים והתערבות האדם בסביבה.
ניתן לראות לדוגמה את הקטבים נמסים בגלל עליית הטמפרטורה, לראות כיצד יערות נעלמים והופכים ליישובים ולחוות חקלאיות ועוד.
התוכנה משתמשת בשילוב בין תמונות לוויין לצילומי אוויר.
בעוד ישנן תמונות לוויין ברזולוציה נמוכה של כלל כדור הארץ, ולחלקים המיושבים שבו אף ברזולוציות גבוהות יותר, רק חלק קטן מכדור הארץ מצולם כולו בצילומי אוויר חופפים.
כך, לדוגמה, העיר ניו יורק מצולמת רובה ככולה בצילומי אוויר בעלי הפרדה ברמה גבוהה (עד כדי אפשרות לזיהוי אנשים ברחוב), העיר ביירות מצולמת רק חלקית בצילומי אוויר, וגם אלו אינם בעלי הפרדה כה גבוהה, או שהם צילומי אוויר מגובה רב.
מטעמי ביטחון, לא כל מדינה מאפשרת מכירה חופשית של צילומי אוויר מתחומה, ומדינות מסוימות אף ישלמו כסף רב על מנת למנוע מצילומי לוויין ברזולוציה גבוהה מלהגיע לידי מדינות עוינות שלה.
בשל הסיבות הללו לא ניתן לצפות בכל מקום על פני כדור הארץ ברזולוציה אחידה.
בישראל, נראות תמונות הלוויין מטושטשות ביחס למדינות אחרות.
עניין זה נובע מחוק אמריקאי משנת 1997 בשם תיקון קייל-בינגמן, האוסר על צילום או הפצת תמונות לוויין של ישראל ברזולוציה גבוהה מ-2 מטרים, במובן שכל פיקסל בתמונה מייצג שני מ"ר על פני השטח.
ב-21 ביולי 2020, ולאחר יותר משני עשורים, מנהל האוקיינוסים והאטמוספירה הלאומי פרסם מסמך לפיו יש מספר הולך וגובר של לווייני תצפית מסחריים לא-אמריקניים שמציעים כבר היום תמונות של ישראל ברזולוציה גבוהה מ-2 מטרים, כך שאין עוד טעם להגביל חברות מסחריות אמריקניות, כמו Google Earth.
באוקטובר 2021 החלו Google Earth וספקים מסחריים אחרים להציג תמונות של ישראל ברזולוציה גבוהה של 0.4 מטר אולם באוקטובר 2022 הבחינו משתמשים שצילומי אתרים בישראל שוב מוצגים ברזולוציה נמוכה.
בפברואר 2009 הושקה גרסה 5.0 של Google Earth, בה נוספו יישומים של התוכנה המאפשרים צפייה במאדים ובירח.
ממשק הצפייה באתר, דומה לממשק של גוגל מפות, המציג את פני השטח של כדור הארץ.
תצלומים מחלליות מחקר שונות שצילמו ברבות השנים את הירח ואת מאדים הוזנו לתוכנה ומאפשרים מבט מעמיק על גופים אלה.
Google Sky הוא כלי נוסף שכלול בתוכנת Google Earth ומאפשר צפייה בתמונות של החלל החיצון שצולמו באמצעות טלסקופי חלל כגון טלסקופ החלל האבל וכמו כן תמונות שצולמו בגלי רדיו, קרני רנטגן, קרינה תת-אדומה וכדומה.
Google Sky כולל בין השאר גם תצלומים באיכות גבוהה של גלקסיות, כוכבים, ערפיליות וגופים שמימיים אחרים.
כמו כן ישנה הדמיה של תנועת כוכבי הלכת והירח, וניתן לראות בה את מיקום הגופים בתאריך מסוים.
ביישום Google Mars ניתן לצפות במאדים כפי שראוהו אסטרונומים שונים במהלך הדורות, דבר המאפשר השוואה עם התמונות שהופקו מחלליות מחקר.
על המפות מצוינים פרטים שונים אודות טופוגרפית הכוכב כגון קניונים ומכתשים, וכן כלי תעופה חלליים שונים ומסלוליהם (לדוגמה: מארס פאת'פיינדר) כפי שהתקדמו ונסעו על פני המאדים בעבר ובהווה.
בנוסף מאפשר השירות לצפות בתצלומי המאדים אשר צולמו בטכנולוגית אינפרא אדום.
ב-Google Moon יש אוסף של מפות ותרשימים של הירח.
על המפות מצוינות נקודות עניין שונות, עם הסברים עליהן ועל פני המשטח בקרבתן.
כמו כן קיימת אפשרות לצפות במשימות של חלליות, כפי שהתבצעו בתוכנית אפולו ובפרטיהן (שירות זה פועל בשיתוף מרכז המחקר איימס של נאס"א).
אפשרות שנוספה אחרי רכישתה של חברת "Keyhole" על ידי גוגל, באוקטובר 2004, היא גישה למאגר מידע של בניינים בתלת-ממד.
אפשרות זאת מראה בניינים אפורים "ערומים" שנמצאים במקומות אמיתיים.
בנוסף, ישנם דגמים מפורטים של בניינים חשובים בהם קתדרלת נוטרדאם דה פארי, מגדל אייפל, המינסטר של אולם ועוד.
ב-14 במרץ 2006 גוגל רכשה את היוצרת של תוכנת "SketchUp" שפתחה אפשרות בניית בתים עצמאית על ידי הגולשים.
מאז מופיעים בתים תלת-ממדים כמעט בכל מקום בעולם, בעיקר בערים גדולות לדוגמת ניו-יורק ופריז אשר התלת מימד מכסה את רוב שטח העיר.
בגרסה 6.0 נוספו עצים תלת־ממדיים.
בתוכנה ניתן לעשות שימושים במגוון תחומים.
ארגונים ומוסדות יכולים לנצל את אפשרויות האינטראקציה המרובות לצרכים שונים, כדוגמת צרכים מבצעיים ועסקיים.
שימוש ב-Google Earth נעשה ככלי הוראה, למידה והערכה.
בספטמבר 2006 השיק פורום המומחים באתר "גאוגרפיה אקטואלית" של מט"ח - המרכז לטכנולוגיה חינוכית מידע על השימוש ב-Google Earth ככלי הל"ה: הוראה, למידה והערכה.
לדוגמה, תלמידי תיכון ברמת הגולן יכולים לחקור את אנרגיית הרוח, כפי שנעשה באנגליה ואחרים יכולים ללמוד על הקונפליקט הישראלי-לבנוני באמצעות מיפוי גאוגרפי של מבזקי החדשות על הפעולות הצבאיות של שני הצדדים.
באוקטובר 2007 דיווח העיתון הבריטי הגארדיאן באתר האינטרנט שלו, כי טרוריסטים משתמשים ב-Google Earth על מנת לתכנן התקפות רקטות קסאם על ישראל.
ביולי 2011 המגזין האמריקני "Slate" מסר דיווח דומה.
בעקבות מתקפת הטרור במומבאי ב-2008 הוגשה תביעה בהודו נגד גוגל, בטענה שהטרוריסטים נעזרו בצילומי לוויין שלה ב-Google Earth.
מאידך, גם רשויות החוק עושות שימוש בתוכנה: בינואר 2009 דיווחה משטרת שווייץ שהיא איתרה שדה מריחואנה שהוסתר בליבו של שדה תירס באמצעות התוכנה.
Google Earth משמשת גם כפלטפורמה למשחקים.
בין השאור משחק המלחמה GEwar, המשחק הרשת הראשון המתבסס על פלטפורמת Google Earth, בו המטרה היא להשתלט על כמה שיותר ערים בעולם ולנצח את היריבים באמצעות כריתת בריתות ואסטרטגיות מתוחכמות.
בינואר 2009 הושק שירות של "Google Earth", המאפשר ל"בקר" על ידי סיורים וירטואליים במוזיאונים ברחבי העולם, בהם הגלריה הלאומית בלונדון, שהעלו את צילומי היצירות שעל קירותיהם לתוכנה.
ביולי 2013, גוגל הרחיבה את שירות Google Earth והוסיפה סיורים וירטואליים בעוד 100 אלף אתרים ברחבי העולם.
גרסת mac OS X של Google Earth יצאה לאור ב-10 בינואר 2006, וזמינה להורדה מהאתר הרשמי עם כמה אפשרויות נוספות.
גרסת המק מגיעה עם עיצוב זהה לגרסת החלונות, ופונקציות זהות.
הגרסה הודלפה לרשת חודש קודם להוצאתה הרשמית, ב-8 בדצמבר 2005. הגרסה הייתה לא מושלמת בצורה משמעותית וכללה באגים רציניים ביותר.
מסך העזרה ותצוגת ההרשאות לא תפקדו.
הגרסה עובדת במערכות mac OS X 10.39 ו-10.4 אך אין לתוכנה גרסאות PRO ו-PLUS, אין דפדפן מובנה או ממשק ישיר ל-Gmail.
מצב מסך מלא לא עובד ויש כמה באגים קטנים.
בנוסף לגרסת המקינטוש, ישנה גרסה הזמינה גם למערכת ההפעלה לינוקס.
כמו בגרסת המקינטוש, גם עבור לינוקס קיימת הגרסה הרגילה בלבד, ולא גרסאות ה-pro או ה-plus.